Звязда 15 лістапада 1925 года адбылося ўрачыстае адкрыццё шырокавяшчальнай радыётэлефоннай станцыі. Упершыню ў эфіры прагучалі запаветныя словы: Гаворыць Мінск!... Быў наладжаны серыйны выраб радыёпрыёмнікаў, але транслявацца перадачы маглі толькі ў радыусе 300 вёрстаў і гучалі толькі 30 хвілін на суткі. Так гісторыя пачыналася… А сёлета Беларускае радыё адзначае ўжо сваё 90-годдзе. Цяпер гэта сучасная высокатэхналагічная структура, якая ўключае ў сябе 2 агульнанацыянальныя каналы (Першы нацыянальны канал Беларускага радыё і радыё Культура) і 3 радыёстанцыі (СталіцаРадыу-FM міжнароднае радыё Беларусь). Напярэдадні юбілею мы сустрэліся з журналістамі, якія працуюць на радыё, і папрасілі іх падзяліцца сваімі ўспамінамі і разважаннямі пра эфірныя будні, урокі прафесіі, а таксама пагаварылі пра мінулае і сучаснасць у гісторыі Беларускага радыё. 